钦定古今图书集成/方舆汇编/职方典/第1283卷 > 《沉香潭山水歌》明·解缙
## 钦定古今图书集成/方舆汇编/职方典/第1283卷 > 《沉香潭山水歌》明·解缙

“溪山有逸趣，苍岸凌紫烟，远峰落天半，中有飞流泉。
苍茫挂壁出林杪，丘园四顾居人少。夕阳往往见渔
樵，古木阴阴乱啼鸟。望中峰高云锦张，如此溪山犹
故乡。香潭倒景三峰落，白荻洲边二水长。碧梧翠竹
连江岸，菊隈桂屿苍争乱。好景偏宜白日游，年华每
被青春换。寄语溪山如有情，氤氲佳气常钟灵。山中”
美酒置千斛，待我归来寻旧盟。